Asia Express

Asia Express (cunoscută în sezoanele 5-6 ca America Express) este varianta românească a reality show-ului Peking Express bazat pe emisiunea belgiană și flamandă cu același nume care a fost creată în 2004. Emisiunea este difuzată la Antena 1 și a debutat la data de 12 februarie 2018 sub numele de Asia Express, urmând ca aceasta să fie redenumită "America Express" în 2022, ca urmare a schimbării locației de producție din Asia în America. În 2024 emisiunea a revenit la numele "Asia Express" ca urmare a revenirii producției în Asia.
Show-ul cuprinde un grup de vedete și persoane normale împărțite în cupluri de doi concurenți care se luptă pe un traseu lung de aproape 4.000 km pentru a ajunge la o anume destinație într-o călătorie împărțită pe mai multe etape. Fiecare concurent are la dispoziție bunurile personale într-un rucsac și un euro pe zi în valuta locală cu care trebuie să satisfacă nevoile sale primare. Cuplurile nu pot folosi banii lor pentru a plăti mijloacele de transport, însă pot convinge localnicii să le achiziționeze bilete pentru acestea.
Pe parcursul traseelor sunt prezente niște mici "misiuni" pe care cuplurile trebuie să le confrunte pentru a putea avansa în joc, iar cursa durează de obicei 3 zile, fiecare zi având propria semnificație. În prima zi, vedetele au de parcurs un drum folosind autostopul dintr-un punct în altul. La jumătatea traseului va fi impus un loc de sosire intermediar. Aici va avea loc o provocare între primele 3 cupluri ajunse, proba de amuletă: echipele fruntașe se vor întrece realizând diferite joculețe, iar prima clasată în urma acestora obține un premiu de 1000 de euro și un avantaj în continuarea restului de cursă. După jocul de amuletă, cursa continuă. La un moment dat însă, prezentatoarea îi oprește din drum pe concurenți, care trebuie să coboare din mașinile "prinse" și să își găsească cazare la localnici. A doua zi, când primesc permisiunea de a pleca din nou în cursă, concurenții pornesc spre locul stabilit în ziua anterioară. Prima echipă ajunsă primește imunitate (nu poate fi eliminată) și cazare și masă la hotel pentru două nopți. Celelalte echipe primesc un alt punct în care trebuie să ajungă, dar sunt opriți la un moment dat pentru a-și căuta din nou cazare. A treia zi, după ce s-a dat start din nou cursei, prima echipa ajunsă la punctul stabilit primește și ea imunitate. Celelalte echipe sunt pasibile de a fi eliminate. Astfel, cele două echipe ajunse ultimele și echipa cea mai votată dintre cele fără imunitate vor parcurge încă un traseu dificil, "cursa pentru ultima șansă" (concept introdus din sezonul 2). În urma aceastei curse, ultimul cuplu clasat (dintre cele 3 participante) va fi eliminat, dar doar dacă cufărul dezvăluie un obiect de culoare roșie.
În primul sezon, semifinala s-a ținut între trei cupluri, primele două care au ajuns la Gina calificându-se în Marea Finala Asia Express. Începând din sezonul 2, semifinala se ține între 4 echipe, ultima ajunsă fiind eliminată, iar marea finală este compusă din două etape: prima etapă, în care a treia echipă ajunsă la obiectivul stabilit este eliminată; și a doua etapă, în care se dă bătălia pentru marele premiu între ultimele 2 echipe rămase. În Marea Finală cele două echipe se vor lupta ca să câștige marele premiu de 30.000 de euro și prima echipă sosită la obiectivul final devine câștigătoarea Asia Express. Cuplurile de concurenți vor fi nevoite pe parcursul competiției să ceară cazare localnicilor, fără bani, telefoane sau alte aparate electronice.
Primul sezon a fost prezentat de Gina Pistol și Marius Damian. În sezonul doi co-prezentatorul Marius Damian a fost înlocuit de către cantăreții Liviu Vârciu și Andrei Ștefănescu, aceștia fiind foști concurenți ai sezonului 1. În sezonul 3, Liviu Vârciu și Andrei Ștefănescu au fost înlocuiți cu Oase, câștigătorul sezonului 2 și Marius Damian. Din sezonul 4, Irina Fodor o înlocuiește pe Gina Pistol, aflată în concediu de maternitate, alăturându-li-se lui Oase și lui Marius Damian. Sezonul 5 nu a avut nicio schimbare în rândul prezentatorilor. Din sezonul 6 Oase nu mai prezintă Asia/America Express.
O etapă este formata din: